1.a héabevallási kötelezettségek korszerűsítése: olyan digitális adatszolgáltatási követelmények bevezetése, amelyek egységesítik azokat az információkat, amelyeket az adóalanyoknak minden egyes ügyletről elektronikus formátumban be kell nyújtaniuk az adóhatóságokhoz. Ugyanakkor a határokon átnyúló ügyletek esetében előírják az e-számlázás használatát;

A Bizottság az Economisti Associati S.r.l. által a „Héa a digitális korban” című tanulmányhoz (2020 októbere és 2022 januárja között) készített elemzésre támaszkodott. A zárójelentést 2022. április 1-jén nyújtották be, és a tanulmányt a Bizottság honlapján tették közzé.

Az e-kereskedelemre vonatkozó héacsomag 2021. július 1-jén lépett hatályba. Ettől az időponttól kezdve az Unión belül távértékesítést végző vagy az Unióba importált termékek távértékesítését végző adóalanyok dönthetnek az egyablakos ügyintézési rendszer, illetve az egyablakos importügyintézési rendszer alkalmazása mellett. Alternatív megoldásként továbbra is lehetőségük van arra, hogy a termékek érkezési helye szerinti tagállamban héaalanyként nyilvántartásba vetessék magukat, vagy az általános behozatali szabályok szerint importálják a termékeket és a határon fizessék meg a héát.

Továbbá azt is pontosítani kell, hogy a platform nem tehető felelőssé, ha az elsődleges értékesítő által megadott információk hiányosak vagy helytelenek, valamint a platform az alapul szolgáló szolgáltatást igénybe vevő ügyfelet nem adóalanynak tekintheti abban az esetben, ha nem ad meg héaazonosító számot.

A fent említett mindkét okból kifolyólag feltétlenül továbbítani kell az elsődleges értékesítő azonosító adatait a platformoktól az azonosítót kiadó tagállam adóhatósága részére.

Ugyanakkor az egyablakos ügyintézési rendszer keretében új egyszerűsítő szabályozást hoznak létre, hogy lehetővé tegyék a saját termékek másik tagállamba történő továbbításával kapcsolatos adatszolgáltatást. A részletes rendelkezéseket ugyancsak e javaslat tartalmazza.

Végezetül a héairányelv módosítására irányuló javaslat a piacterek számára kötelezővé teszi az egyablakos importügyintézési rendszer alkalmazását. Ezért ki kell igazítani a tanácsi végrehajtási rendeletben megállapított azon jelenlegi szabályokat, amelyek arra vonatkoznak, hogy milyen következményekkel jár, ha egy adóalany már nem jogosult alkalmazni a szabályozást.

Az 57a. cikket érintő módosítások és kiegészítések révén az egyablakos ügyintézési rendszerre vonatkozó meglévő szabályozások (uniós és nem uniós szabályozás) kapcsán alkalmazandó fogalommeghatározások kiegészülnek a saját termékek továbbítására vonatkozó új egyszerűsítő szabályozással.

Az 57d. cikk új (3) bekezdése a saját termékek továbbítására vonatkozó különös szabályozáshoz kapcsolódó héaazonosítóra, valamint arra vonatkozó rendelkezéssel egészíti ki a szöveget, hogy mikortól kezdheti el alkalmazni az adóalany a szabályozást.

Az 57e. cikk módosítása meghatározza azt a héaazonosító számot, amelyet az azonosítót kiadó tagállamnak a saját termékek továbbítására vonatkozó különleges szabályozást alkalmazó adóalany azonosításához kell használnia.

Az 57f. cikk kiegészítései meghatározzák azokat az intézkedéseket, amelyeket az azonosítót kiadó tagállamnak abban az esetben kell megtennie, ha az adóalanyt kizárják a saját termékek továbbítására vonatkozó szabályozásból.

Az 57g. cikk kiegészítései részletesen meghatározzák azon adóalanyok kötelezettségeit, akik önként kívánnak felhagyni a szabályozás alkalmazásával. A saját termékek továbbítására vonatkozó szabályozás alkalmazását illetően e szabályok megegyeznek az uniós és a nem uniós szabályozásra vonatkozó szabályokkal. Az egyablakos importügyintézési rendszerre vonatkozó szabályozást alkalmazó vélelmezett értékesítők esetében azonban a cikk megszünteti annak lehetőségét, hogy e vélelmezett értékesítők önként töröltessék magukat nyilvántartásból, mivel az egyablakos importügyintézési rendszerre vonatkozó szabályozás alkalmazása kötelezővé válik e kereskedők számára.

Az 58. cikk új (2a) bekezdése a saját áruk továbbítására vonatkozó szabályozással összefüggésben új részleteket tartalmaz a kizárás feltételeit illetően.

Az új 58aa. cikk meghatározza, hogy a vélelmezett értékesítők nem zárhatók ki az egyablakos importügyintézési rendszerre vonatkozó szabályozásból, mivel e szabályozás kötelező rájuk nézve.

Az 58a. cikk az adóköteles tevékenységek megszűnésének releváns helyzeteit illetően a saját termékek továbbítására vonatkozó új különös szabályozásra való hivatkozásokkal egészül ki.

Az 58b. cikk kiegészítései az azzal kapcsolatos következményekre vonatkoznak, amikor az egyablakos importügyintézési rendszert kötelezően alkalmazó felhasználó tartósan nem tartja be a szabályozásra vonatkozó előírásokat.

Az 58c. cikk kiegészítései a saját termékek továbbítására vonatkozó új különleges szabályozást illetően arra irányulnak, hogy a szabályozásból való kizárás esetén az adóalany közvetlenül azzal a tagállammal szemben teljesítse a kapcsolódó héakötelezettségeit, ahová a termékeket feladták vagy elfuvarozták.

Az 59. cikket és az 59a. cikk (2) bekezdését érintő kiegészítések részletesen meghatározzák a saját termékek továbbítására vonatkozó szabályozáshoz kapcsolódó héabevallásra vonatkozó különös szabályokat (rendszeresség és tartalom).

A 60a. cikket érintő, az elektronikus figyelmeztetésekkel kapcsolatos kiegészítések, a 61. cikket érintő, a héabevallás adatainak módosításával kapcsolatos kiegészítések, valamint a 61a. cikket érintő, a záró héabevallás benyújtásával és a végső héafizetéssel kapcsolatos kiegészítések arra a tagállamra való hivatkozást tartalmaznak, ahová a termékeket feladták vagy elfuvarozták; e kiegészítésre azért van szükség, mert a saját termékek továbbítására vonatkozó szabályozás esetében nem a fogyasztás helye szerinti tagállamról, hanem a termékek érkezési helye szerinti tagállamról van szó.

A 63c. cikk (3) bekezdését érintő kiegészítések lényegessé teszik a héamérték és a héaösszeg bevallását, mivel az új szabály szerint a nulla százalékos adókulcs alá tartozó és a héamentes értékesítésekről is adatokat kell szolgáltatni. A vélelmezett értékesítő által az uniós és a nem uniós szabályozás kapcsán megőrzendő további kiegészítő adatok a platformját termékértékesítéshez és szolgáltatásnyújtáshoz használó értékesítőre vonatkozó részletes információkat érintik, ideértve egyrészt azokat az információkat, amelyeket meg kell őriznie, másrészt pedig azokat az egyéb információkat is, amelyeket csak akkor kell megőriznie, ha rendelkezésre állnak. Végezetül nyilvántartási kötelezettségeket vezetnek be a saját termékek továbbítására vonatkozó szabályozást alkalmazó adóalanyok számára.

2022/0410 (NLE)

Javaslat